b'\n_START_ARTICLE_\nOrel je pristal (film)\n_START_SECTION_\nVsebina\n_START_PARAGRAPH_\nMed drugo svetovno vojno nem\xc5\xa1ki polkovnik padalskih enot Steiner (Caine) intervinira med transportom Judov; poskusi re\xc5\xa1iti dekle, se zaplete v spor s pripadniki SS, a dekle vseeno umre. Zaradi njegovega dejanja so on in njegova enota, ki ga je podprla pri dejanju, postavljeni pred voja\xc5\xa1ko sodi\xc5\xa1\xc4\x8de, ki jih obsodi na degradacijo in premestitev k kazenski flotilji torpednih \xc4\x8dolnov._NEWLINE_Isto\xc4\x8dasno Himmler pokli\xc4\x8de k sebi polkovnika Radla (Duvall) in mu zadol\xc5\xbei, da naredi na\xc4\x8drt za ugrabitev Churchilla (po zgledu re\xc5\xa1itve Mussolinija). Radl tako pride do Steinerja in mu ponudi amnestijo njemu in njegovim mo\xc5\xbeem, \xc4\x8de se odpravijo na to nalogo. Le-to sprejmejo in se za\xc4\x8dnejo pripravljati na nalogo. _NEWLINE_Na\xc4\x8drt operacije je, da predhodno pred njegovo skupino v Anglijo po\xc5\xa1ljejo pripadnika IRE Devlina (Sutherland), ki dela za Nemce in mora priti v kontakt z nem\xc5\xa1ko vohunko v podro\xc4\x8dju Greyjevo (Marsh) ter priskrbeti ustrezna voja\xc5\xa1ka vozila za padalce. Glavna skupina, 16 padalcev, je pristala nekaj dni pozneje, pri \xc4\x8demer so bili preoble\xc4\x8deni v poljske padalce. Tako so lahko neopazno vstopili v vas, kjer naj bi postavili zasedo Churchillovemu konvoju in ga ugrabili. _NEWLINE_Toda med navideznim urejenjem je njihova prava identiteta razkrita, ko eden od padalcev re\xc5\xa1i va\xc5\xa1ko dekle pred utopitvijo, je pri tem sam ubit ter se pri tem razkrije njegova nem\xc5\xa1ka uniforma. Takrat Nemci zajemajo celotno va\xc5\xa1ko prebivalstvo kot talce in jih zaprejo v lokalno cerkev. Toda enemu uspe obvestiti bli\xc5\xbenjo voja\xc5\xa1ko postojanko o Nemcih in vohunki._NEWLINE_Tako ameri\xc5\xa1ki polkovnik Pitts (Hagman) zbere del svoje enote in se odpravi v vas. Po neuspelem poskusu pogajanja uka\xc5\xbee napad na vas, a je pri tem njegova enota zdesetkana. Ko to izve njegov namestnik, stotnik Clark (Williams), zbere preostalo enoto in se sam odpravi v vas; hkrati o tem obvesti Churchillov konvoj, ki se nato preusmeri v poveljstvo voja\xc5\xa1ke postojanke._NEWLINE_Medtem se Nemci dogovorijo, da ve\xc4\x8dina enote ostane v cerkvi, tako da bo poskrbela za krinko, da lahko Steiner in \xc5\xa1e eden ranjeni Nemec nadaljujeta z misijo (ugrabitev Churcilla) in da hkrati izpustijo civiliste._NEWLINE_Ko Pitts zbe\xc5\xbei iz vasi, naleti na dom Greyeve, vdre v hi\xc5\xa1o, a pri tem umre._NEWLINE_Ko Clark pride v vas, se pri\xc4\x8dne pogajati, a ko le-ta propadejo, uka\xc5\xbee napasti vas. Njegov na\xc4\x8drt uspe, saj osvobodijo cerkev, pri \xc4\x8demer vsi Nemci padejo v boju. _NEWLINE_Steiner nato uka\xc5\xbee ranjenemu vojaku, da se odpravi s \xc4\x8dakajo\xc4\x8dim topednim \xc4\x8dolnom nazaj v Nem\xc4\x8dijo, medtem ko bo sam posku\xc5\xa1al do konca izpeljati nalogo. Uspe najti ameri\xc5\xa1ki d\xc5\xbeip in se uspe prebiti v strogo varovano postojanko. Prikrade se na verando, kjer ustreli Churchilla, a je sam nato ubit v streljanju. Takrat Clark izve, da to sploh ni Churchill, ampak njegov dvojnik. _NEWLINE_Ko o neuspehu operacije izve Himmler, uni\xc4\x8di vse dokaze o svoji vpletenosti v zadevo in uka\xc5\xbee ustreliti Radla pod pretvezo, da je prekora\xc4\x8dil svoja pooblastila in s tem zagre\xc5\xa1il nepokor\xc5\xa1\xc4\x8dino.\n_START_SECTION_\nLokacije snemanja\n_START_PARAGRAPH_\nGlavnino filma, ki je postavljen v izmi\xc5\xa1ljeno vasico Studley Constable, so posneli v Mapledurhamu, Oxfordshire. Za ustvarjalce so bili \xc5\xa1e posebej priro\xc4\x8dni tamkaj\xc5\xa1nja va\xc5\xa1ka cerkev, mlin Mapledurham Watermill in hi\xc5\xa1a Mapledurham House. Za dodatne stavbe (trgovine in pivnica) so na lokaciji postavili kulise, medtem ko so vse notranje prizore posneli v studijih Twickenham Studios._NEWLINE_Del filma, ki se dogaja na otoku Alderney, so posneli v Charlestownu blizu St Austella, Cornwall. Nekatere prizore so posneli \xc5\xa1e v letalski bazi RAF St. Mawgan blizu Newquaya in v Rocku, oboje v Cornwallu. Prizor na \xc5\xbeelezni\xc5\xa1ki postaji, ko se ob\xc4\x8dinstvu prvi\xc4\x8d predstavijo Steiner z mo\xc5\xbemi, so posneli v Rovaniemiju, Finska._NEWLINE_Padalski prizor so posebej za ta film izpeljali pripadniki Ekshibicijske padalske enote REME-ja.'